बिहार विधान परिषदक पूर्व सभापति आ वरीय अधिवक्ता ताराकांत झा राज्य सरकार से मैथिली भाषाक पढ़ाई कक्षा एक सऽ शुरु करबाक मांग कयलैथ हँ,संगे ओ सरकारी स्कूल सभ मेँ मैथिलीभाषी शिक्षकक बहाली करबाक मांग कयलैथ हँ। एकरा लेल ओ मिथिलावासी सऽ सरकार पर दबाब बनाबय के अपील कयलथ हँ। श्री झा कहलैथ जे सरकार यदि ऐना करत तऽ पटना उच्च न्यायालय के फैसलाक अवमानना सऽ बचि जाओत। ओ कहलैथ जे बिहार सरकार संविधान के आबय से बहुत पहिने मैथिली के मिथिला क्षेत्र मेँ मातृभाषा के रुप मेँ स्वीकार कैल गेल छल। बिहार सरकार के चाही जे ओ जल्द से जल्द मातृभाषा मेँ मैथिलीक माध्यमेँ मिथिला मेँ शिक्षाक व्यवस्था करय। श्री झा बतौलैथ जे 26 जून 1950 के तत्कालीन बिहार सरकार एकटा अधिसूचना जारी कयने छल जकरा मुताबिक मैथिली भाषा के सरकारी विद्याल मेँ मातृभाषाक रुप मेँ मंजूरी देल गेल छल,एकरा बाद सरकार 1973 आ फेर 1986 मेँ मैथिलीक माध्यमेँ मातृभाषा पढ़ाबय लेल सभटा विद्यालय आ पदाधिकारी के सूचना दयने छल।
 झारखंडमें मैथिलीकें दोसर राजभाषाक दर्जा देयाबएलेल 'अंतरराष्ट्रीए मैथिली परिषद' अनूठ आंदोलनक तैयारी कए रहल अछि। परिषदक लोगसभ आंदोलनक पहिल चरणमें राज्यक सभटा विधायक, मंत्री आ सांसद के अलाबा सभटा राजनीतिक दलक अध्यक्ष लोकनिकें मैथिली जकाँ भाषाक उपेक्षा सहन केर पुरुषार्थ लेल धन्यवाद देइत गुलाबक फूल आ ज्ञापन थमओताह। एहिं आंदोलनक शुरुआत सोमदिनकें ईचागढ़क विधायक अरविंदसिंह सँ कएल जाएत। सबेरे आठिं बजे परिषदक लोगसभ हुनक आवास पर जाकए हुनका गुलाबक फूल आ ज्ञापन थमओताह। इ सभटा जानकारी रविदिनकें मीडिया सेंटरमें आयोजित पत्रकार वार्तामें परिषदक पदाधिकारी लोकनिं देलाह। ओ बुझओलाह की ज्ञापन थमाकए इ कामना कएल जाएत की जनप्रतिनिधी लोकनिक पुरुषार्थ जगए आ 50लाख मैथिली भाषीसभक भावनाक सम्मान करैत हुनकामें साहस आबए आ उ सभ सदन केर भीतर मैथिलीकें द्वितीय राजभाषाक दर्जा देयाबएलेल आवाज बुलंद कए सकताज। इ आंदोलन विधानसभाक मानसून सत्र 30 अगस्त सँ पहिनही पूरा कएलेल जाओत। परिषदक प्रदेश, जिला शाखा केर पदाधिकारी आ कार्यकर्ता एहिं आंदोलनके सफल बनओताह। पत्रकार वार्ताके अध्यक्ष लक्ष्मण झा, महासचिव प्रमोद झा, कोषाध्यक्ष अमलेश झा, राष्ट्रीय कार्यसमिति सदस्य अशोक अविचल, कोल्हान संगठन मंत्री डॉ. रवीन्द्र चौधरी आर संबोधित कएलाह।
 मैथिलीक रचनाकार डा॰ मुरलीधर झा के हुनकर बालकथा संग्रह 'पिलपिलहा गाछ' के साहित्य अकादेमी 2012 केर बाल साहित्य सम्मान देल जाओत। जूरी के तीनू टा सदस्य मोहन भारद्वाज,भाग्य नारायण झा आ महेँद्र नारायण कर्ण हिनक चयन केलैथ हँ। साहित्य अकादमीक मैथिलीक प्रतिनिधि विद्यानाथ झा विदित केर संयोजन मेँ जूरीक बैसार भेल छल हँ। डा॰ झा एमएलएसएम कालेज मेँ मैथिली विभागक सह प्रोफेसर छैथ। डा॰ झाक चयन पर मिथिलाक साहित्यकार मेँ बहुत प्रसन्नता देखल जा रहल अछि। डा॰ झा के पुरस्कारक रुप मेँ प्रतीक चिन्ह आ पचास हजार रुपया बतौर सम्मान भेटत।
 बिस्फी केर पूर्वविधाएक रामचन्द्र यादव (67) केर निधन शनिदिनकें तीन बजे भोरमें मधुबनीक सप्ता स्थित हुनक आवास पर हृदयगति रुक गेला सं भेलन्हिं। बीतल रात हुनक छातीमें दरद प्रारंभ भेल छल। हास्पीटल लेजाए बेर हुनक देहान्त भऽ गेलन्हिं। हुनका पीछे पत्नी सहित तीनटा पूत छोड़ गेलाह अछि। रामचन्द्र यादव भापाक टिकट पर 1985में बिस्फी सं विधायक बनल छलाह। बादमें ओ 1998 में क्रांतिकारी साम्यवादी पार्टी नामक एकटा राजनीतिक दलक गठन कएने छलाह। ओ दलक राष्ट्रीए अध्यक्ष छलाह। ओ मिथिला राज्य आ मैथिली भाषा लेल आवाज बुलंद कएलाह। ओ पृथक मिथिला राज्य केर डटगर अगुआ छलाह। आइ सं दू मास पूर्व ओ मधुबनी जिला समाहरणालयके समक्क्ष पृथक मिथिला राज लेल विशाल जनप्रदर्शन कएने छलाह।
 आब बॉलीउड अंग्रेजी नाम सं उबिया गेल अछि, एहन बुझाइत अछि। टिंकू, पिंकी, डॉली, बॉबी जकाँ अंग्रेजी नाम सभ आब बॉलीउड सँ धीरे-धीरे लोप भऽ रहल अछि। विपाशा बासू, इमरान हाश्मी आ इशा गुप्ताक नव हिन्दी फिल्म 'राज-३' आबि रहल अछि। एहिं फिल्ममें विपाशा बसूक नाम अछि 'मैथिली'। फिल्मक निर्देशक छथिं विक्रम भट्ट आ निर्माता - मुकेश भट्ट। फिल्मक मुख्य पात्र अछि - मैथिली। मैथिली एकटा सफल फिल्म नायिका अछि, जेकी बहुतो तरहक अवार्ड जीत चुकल अछि। ओकर प्रेम-संबंध एकटा सुंदर निर्देशक आदित्य (इमरान हाश्मी) सं अछि। बितैत बेरकें साथ, उ दुनूक बीचमें संजना (इशा गुप्ता) आबि जाइत अछि। ओकरा बाद आदित्य सेहो मैथिलीकें छोड़ि देइत अछि।
 राष्ट्रीय ज्ञान आयोग, नव दिल्लीक अनुशंसा पर केँद्रीय मानव संसाधन विकास मंत्रालय नेशनल ट्रांसलेशन मिशन,मैसूर (एनटीएम) उच्च शिक्षाक आठो किताबक अनुवाद मैथिली मेँ कऽ रहल अय। इ किताब सभ अय साल दिसंबर धरि अनुदित भऽ जायत।
 नेशनल ट्रांसलेशन मिशन, मैसूर द्वारा इनवर्टीब्रेट जूलाजी(प्राणी विज्ञान),हीट ट्रांसफर(भौतिकी), प्रिँसिपल आफ मैथेमेटिक्स(गणित), सिंहलेज मैकेनिकल डिजाइन(अभियांत्रिकी),फंडामेँटल आफ मोलेकुलर स्पेक्ट्रोस्कोप(रसायन विज्ञान),कालेज बाटनी(जंतु विज्ञान),एन इंट्रोडक्शन आफ द स्टडी आफ द इंडियन हिस्ट्री,पीपुल्स हिस्ट्री आफ इंडिया,जान आस्टिन द्वारा लिखिन ह्राट इज लिँग्विस्टिका किताब अनुवाद करावोल जा रहल अय। अहि मे पीपुल्स हिस्ट्री आफ इंडिया आ ह्राट इज लिँग्विस्टिका किताब अनुवाद पूरा भऽ गेल हँ।
 इ किताबक अधिकतर काज मिथिला मेँ भेल जाहि मेँ मैथिलीक विद्धानक बहुत पैघ योगदान अय। जे छात्र मैथिली मेँ उक्त विषय मेँ स्नातक वा स्नातकोत्तर करय चाहत छैथ हुनका लेल इ पुस्तक सभ बेसी लाभप्रद हैत। एहन छात्र सभ के उच्च शिक्षा प्राप्त केनाय सुलभ रहतन जे अंग्रेजी नय बुझय छैथ वा अंग्रेजी मेँ नय पढ़य चाहैत छैथ।
 नेशनल ट्रांसलेशन मिशन, मैसूर द्वारा इनवर्टीब्रेट जूलाजी(प्राणी विज्ञान),हीट ट्रांसफर(भौतिकी), प्रिँसिपल आफ मैथेमेटिक्स(गणित), सिंहलेज मैकेनिकल डिजाइन(अभियांत्रिकी),फंडामेँटल आफ मोलेकुलर स्पेक्ट्रोस्कोप(रसायन विज्ञान),कालेज बाटनी(जंतु विज्ञान),एन इंट्रोडक्शन आफ द स्टडी आफ द इंडियन हिस्ट्री,पीपुल्स हिस्ट्री आफ इंडिया,जान आस्टिन द्वारा लिखिन ह्राट इज लिँग्विस्टिका किताब अनुवाद करावोल जा रहल अय। अहि मे पीपुल्स हिस्ट्री आफ इंडिया आ ह्राट इज लिँग्विस्टिका किताब अनुवाद पूरा भऽ गेल हँ।
 इ किताबक अधिकतर काज मिथिला मेँ भेल जाहि मेँ मैथिलीक विद्धानक बहुत पैघ योगदान अय। जे छात्र मैथिली मेँ उक्त विषय मेँ स्नातक वा स्नातकोत्तर करय चाहत छैथ हुनका लेल इ पुस्तक सभ बेसी लाभप्रद हैत। एहन छात्र सभ के उच्च शिक्षा प्राप्त केनाय सुलभ रहतन जे अंग्रेजी नय बुझय छैथ वा अंग्रेजी मेँ नय पढ़य चाहैत छैथ।
 Powered by Blogger. 